
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/3 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	21 de gener de 2019 

	Durada 
	des de les 19.30 fins a les 21.15 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Excuses d'assistència presentades
Ramon Xandri i Solé, 2n tinent d’alcaldia
Yasmina Valderrama i Ramallo, regidora de Salut, Polítiques d’Igualtat i Joventut


Una vegada verificada per la secretària actal. la constitució vàlida de l’òrgan, el President, abans d’obrir la sessió, fa constar que la Junta de Govern Local d’avui comença a les 19.30 hores, ja que a les 19.00 hores, a la biblioteca Carles Morató, s’ha fet la inauguració de l’exposició «El procés a punta de BIC», que mostra una sèrie de retrats realitzats amb bolígraf per l’artista Jordi Magrià «Bicman», i molts dels regidors han anat a la inauguració. Tot seguit es precedeix a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/2 de la Junta de Govern Local de la sessió duta a terme el dia 14 de gener de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 133/2019. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes d'octubre de 2018, un ajut de dos-cents vint-i-cinc euros (225,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 133/2019. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, 

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de novembre de 2018, un ajut de dos-cents cinquanta euros (250,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 133/2019. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, 

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el subministrament elèctric d'un habitatge corresponent als mesos de setembre i octubre de 2018, un ajut de cent trenta-nou euros amb noranta-tres cèntims (139,93 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 140/2019. Fons d'emergència social

	Favorable
	Tipus de votació: unanimitat

	L’Ajuntament de Solsona disposa d’una gossera municipal, que té per objecte garantir la seguretats dels animals abandonats, pels possibles riscos que es puguin derivar per la seva situació.
Vist l’informe emès per l’assistent social de l’Ajuntament, en relació a un gos que es preveu dur a la gossera municipal ja que la seva propietària està incapacitada, i que actualment viu en un pis on no admeten animals i demana que pugui tenir el gos a la gossera municipal i el pugui anar veure cada dia;
Vist la situació econòmica en què es troba la propietària del gos, que no pot fer front a la totalitat de les despeses que s'ocasionin per atendre l’animal, ref. 2018/00209,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda requerir a l’entitat tutelar que en té la responsabilitat el pagament de 50,00 €/mensuals per tenir el gos en la gossera municipal.


CONTRACTACIÓ
	Expedient 2234/2018. Contracte menor de servei - Execució del projecte "Els reptes de la Formació Professional al territori SolCar". PE-23/18

	Favorable
	Tipus de votació: unanimitat

	Vist que, mitjançant Provisió d'inici de data 10 de desembre de 2018, es va acreditar la necessitat d'aquest Ajuntament de contractar el servei per a l'execució del projecte "Els reptes de la Formació Professional al territori SolCar". PE-23/18, subvencionat pel SOC en un 80%. La subvenció de la qual ascendeix a la quantitat de 10.701,00 €;
Vist que en relació a aquest servei, es disposa dels pressupostos següents:
- L’Arada Creativitat Social SCCL, per un import de 11.670,75 €, més 21% d'IVA
- Actíva Prospect, SL, per un import de 11.054,75 €, més 21% d'IVA
- DEL Consultors, SL, per un import de 10.950,00 €, més 21% d'IVA;
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Formalitzar el contracte de servei amb el contractista DEL Consultors, SL, amb NIF núm. B25821919, atès que és l'oferta més avantatjosa, i atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import de:
Import del contracte: 10.950,00 €
Impostos: 2.299,50 €
Total: 13.249,50 €.
Segon. L'objecte del present contracte és dur a terme el servei: Execució del projecte "Els reptes de la Formació Professional al territori SolCar". PE-23/18, subvencionat pel SOC en un 80%.
El codi CPV és el següent: 79311000-7.
Tercer. Aprovar la despesa corresponent a la prestació d'aquest servei, amb càrrec a l'aplicació:
Exercici     Aplicació pressupostària     Import          IVA/IGIC          Total
  2019                 4331-22785             10.950,00 €         21%         13.249,50 €
del vigent pressupost.
Quart. En tot cas, la factura haurà de contenir els esments següents:
DIR3 Codi d'entitat: L01252075.
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


CONVENIS
	Expedient 174/2019. Acord de col·laboració tècnica del Pacte del Territori i el Consell Comarcal del Solsonès en matèria de Desenvolupament Local

	Favorable
	Tipus de votació: unanimitat

	Es dona compte de l'acord de col·laboració tècnica del Pacte del Territori i el Consell Comarcal del Solsonès en matèria de Desenvolupament Local i que es transcriu tot seguit:
"Acord de col·laboració tècnica del Pacte del Territori i el Consell Comarcal del Solsonès en matèria de Desenvolupament Local
Reunits
D’una banda, el Pacte del Territori, representat per: David Rodríguez i González, alcalde president de l'Ajuntament de Solsona, actuant en el seu nom i representació, amb domicili al carrer del Castell, 20 i NIF núm. P2525700G.
I de l’altra, Sara Alarcón i Postils, presidenta del Consell Comarcal del Solsonès, actuant en el seu nom i representació, amb domicili al carrer dels Dominics, 12, plaça del Consell Comarcal i NIF núm. P7500009A.
Les parts es reconeixen mútuament, en la qualitat en què intervenen, la capitat legal necessària per signar aquest acord i amb aquest motiu,
Exposen
L’any 2014 els ajuntaments de Solsona i Cardona van subscriure un conveni marc de col·laboració per al desenvolupament econòmic del territori. Conjuntament amb l’Associació d’empresaris de Cardona i amb l’Associació d’empresaris pel Solsonès van constituir l’anomenat “Pacte del Territori per al Desenvolupament Local”.
L’any 2018 després de ser ratificat pel Ple de la Corporació de Cardona en sessió ordinària celebrada el dia 1 de març de 2018 i pel Ple de l’Ajuntament de Solsona en sessió ordinària de 26 de març de 2018, se signa aquest pacte de territori a Solsona el 28 de setembre  de 2018.
En aquest pacte es va acordar
Primer. Treballar conjuntament per tal d'impulsar un desenvolupament local harmònic i inclusiu al territori que vetlli per benestar de les persones, la millora de la competitivitat de les empreses i les activitats econòmiques i la preservació del medi natural, continuant la tasca desenvolupada anteriorment.
Segon. Impulsar un procés per tal de renovar l'estratègia territorial i definir els projectes a desenvolupar per al període 2019-2028 sota els principis de participació i concertació.
Tercer. Establir aliances i cooperar amb altres entitats del territori o que hi operin i establir les disposicions oportunes per impulsar un sistema de participació i col·laboració estable entre elles.
Quart. Posar a disposició del pacte del territori, per al desenvolupament del pla d'acció, els seus tècnics organitzats en l'anomenada Agència de Desenvolupament Local de Solsona i Cardona, i consolidar i desenvolupar progressivament l'estructura tècnica per poder implementar els projectes definits al Pla d'Acció.
Cinquè. Adreçar-se al Servei Públic d'Ocupació de Catalunya per demanar que se'ls tingui en compte com una realitat socioeconòmica diferenciada, estructurada i dotada de planificació estratègica que està treballant per millorar l'ocupació i les condicions de vida de la població del territori.
Sisè. La durada d'aquest acord d'intencions en forma de pacte de territori és indefinida a no ser que sigui denunciat per qualsevol de les parts.
Solsona i Cardona, entre els anys 2012 i el 2014 van realitzar plans estratègics, amb àmplia participació ciutadana, participats en matèria de desenvolupament local. Els anomenats Pla Director de Promoció Econòmica de Solsona (Solsona Co) i el Pla estratègic de Cardona.
Havent identificat problemàtiques i actuacions similars en els dos plans estratègics, el “Pacte del territori per al Desenvolupament Local” va realitzar un pla d’acció conjunt de caire estratègic, l’anomenat “Pla d’acció per a l’impuls del desenvolupament local de Cardona i Solsona a través de la cooperació pública i privada 2015-2018” basat en els plans estratègics anteriorment esmentats. 
- Eix Estratègic 1: Millora de la situació sociolaboral i les condicions de vida de les persones.
- Eix estratègic 2: Estimulació del teixit empresarial i industrial per assolir un desenvolupament territorial integral.
- Eix Estratègic 3: Promoció del turisme i el comerç com a elements de desenvolupament local a la ciutat de Solsona.
- Eix Estratègic 4: Institucionalització i professionalització del desenvolupament local.
L’any 2018. es ratifica a través el Ple de la Corporació de l’Ajuntament de Cardona amb data 5 de juliol de 2018 i també per la Junta de Govern Local de l’Ajuntament de Solsona amb data 25 de juny de 2018 la validesa de la Programació 2015-2018 fins que se n’aprovi una de nova, la continuïtat dels eixos estratègics i els projectes dels que es proposen per a la continuïtat en una nova programació.
Al gener de 2015 i es va crear “Agència de Desenvolupament Local de Solsona i Cardona”, que no té personalitat jurídica pròpia i és un una estructura de coordinació de desenvolupament local al territori. A l’agència es van incorporar per a treballar de manera coordinada i professionalitzada els tècnics relacionats amb el desenvolupament local de les entitats del Pacte.
El 2018 el Pacte de territori valora positivament la dinàmica i el treball desenvolupat per l’Agència i volen la seva continuïtat i enfortiment.
El Consell Comarcal del Solsonès, per la seva banda, disposa d’un Pla d’Actuació Comarcal que, en el seu apartat de promoció econòmica, en destaca 4 línies:
- Suport i acompanyament a les iniciatives emprenedores.
- Foment de la competitivitat del teixit empresarial.
- Promoure l’ocupació i la millora de l’ocupabilitat.
- Desenvolupament de projectes territorials i estratègics.
D’altra banda, des del 2017, el Consell està impulsant un nou model de governança, en què la població anirà definint, segons les seves prioritats, les polítiques a desenvolupar els propers anys.
Durant 2014-2017 s’identifica la necessitat d’una major coordinació entre les actuacions portades a terme per l’Agència de Desenvolupament Local de Solsona i Cardona i el Consell Comarcal per tal de millorar l’eficiència i l’eficàcia en les accions realitzades i tenir un major impacte sobre la ciutadania i el teixit socioeconòmic.
La Llei d’Ordenació del sistema d’ocupació i el Servei Públic d’Ocupació de Catalunya (Llei 13/2015, de 9 de juliol) manifesta en el seu preàmbul l’avanç indubtable dels territoris en la creació de nous instruments per a coordinar-se, relacionar-se i gestionar polítiques d’ocupació d’acord amb les pròpies necessitats i  la importància d’una governança que permeti la interacció de l’administració, la societat civil i el sector privat.
Els articles 8 i 15 de l’esmentada llei estableixen el concepte de concertació territorial i assenyalen la necessitat d’afavorir la creació d’estructures de concertació territorial, per tal d’adequar l’oferta de serveis i programes ocupacionals a les necessitats dels territoris, que impliquin els municipis i les associacions empresarials i que tinguin estratègies territorials definides, com és el cas de Solsona i Cardona.
Declaren i convenen
Primer. Que valoren positivament la dinàmica de treball cooperatiu públic-privada iniciada en el 2014 entre Solsona i Cardona i  desitgen continuar i aprofundir aquesta cooperació, ampliant-la al Solsonès.
Segon. Que treballaran sota els preceptes d’eficiència i professionalitat, planificant les accions a mig i llarg termini i d’acord a necessitats detectades.
Tercer. Que es vetllarà per a què hi hagi coordinació, coherència i s’evitin redundàncies i solapaments en tots els programes desenvolupats, a través de la coordinació sota una única direcció tècnica.
Quart. Què els tècnics que treballin en el marc d’aquest acord actuaran indistintament de l’entitat per la que estiguin contractats en tot l’àmbit temàtic i geogràfic que marqui el pla de treball. El personal fixe mínim aportat per les diferents entitats es referiran en l’annex a aquest acord.
Cinquè. El personal tècnic aportat pels ens locals i les entitats se seguiran regint pel conveni propi de cadascun dels ens i/o entitats a la qual pertany, amb els acords específics que s’escaiguin, i tot l’equip tècnic treballarà sota una única direcció d’acord amb el pla d’acció i donant servei a Cardona, Solsona i resta de municipis del Solsonès. Les condicions concretes de l’equip tècnic que aporta el Consell Comarcal del Solsonès es defineix en l’annex adjunt. 
Sisè. Les entitats signants posen a disposició dels projectes les instal·lacions necessàries (subjecte a disponibilitat) i els equipaments per al seu desenvolupament. 
Setè. Que es treballarà en el marc dels eixos i principis exposats a continuació i recollits al “Pla d’Acció per a l’impuls del desenvolupament local de Cardona i Solsona a través de la col·laboració públic-privada 2014-2018ʺ (o la planificació vigent en cada moment) tot ampliant-ne l’àmbit d’actuació a la comarca del Solsonès i la recerca de nous àmbits de treball conjuntament.
Vuitè. Treballar sota els següents principis rectors acordats per les parts integrants:
1) Voluntat de coordinar i optimitzar els esforços en matèria de desenvolupament local al territori.
2) Impuls de l’eficiència, la qualitat i l’avaluació continuada en la prestació de serveis per esdevenir referent.
3) Configuració de l’equip de treball basat en el principi de competència professional.
4) El conveni es constituirà a l’empara del principi de coresponsabilitat segons l’àmbit d’actuació i, en conseqüència, hi haurà proporcionalitat en el repartiment de les despeses que generin les accions i programes.
5) Compromís de continuïtat en l’aportació de recursos tant personals com econòmics, per part de les entitats participants.
Novè. Així, i per tal de dotar-nos d’un marc compartit per a l’assoliment dels objectius d’aquest acord, els signants d’aquest document acordem impulsar un sistema de participació i col·laboració estable entre les entitats signants per tal de traslladar a la pràctica la voluntat expressada en aquest document. En qualsevol cas, el mecanisme que es defineixi inclourà 2 reunions de seguiment anual i una de programació on participaran representants de totes les entitats signants.
Vigència
La vigència de l’actual acord és de 4 anys.
En constància d’això anterior, se signa aquest acord estratègic de col·laboració.
Solsona, 18 de gener de 2019.
Annex
Personal mínim que aporten els signants a l’Agència de Desenvolupament Local de Solsona i Cardona:
Ajuntament de Cardona
Recursos Humans Fixos: Rosa Maria Lanaspa i Cristina Mitjans.
Ajuntament de Solsona
Recursos Humans Fixos: Manel Martínez i Trinitat Pià.
Consell Comarcal del Solsonès
Recursos Humans Fixos: M. Goretti Sala.
A aquests treballadors s’hi afegiran aquells treballadors que es contractin en base a ajuts concedits pel SOC o altres, a qualsevol dels ens signants d’aquest conveni i per a les finalitats que es regulen en aquest document."
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut de l'acord de col·laboració tècnica esmentat i autoritzar l’alcalde per signar-lo.


CULTURA
	Expedient 144/2019. Escola El Vinyet – utilització material

	Favorable
	Tipus de votació: unanimitat

	Vista la sol·licitud presentada i subscrita per la directora de l'Escola El Vinyet, amb NIF núm. Q2500394H, en què demana poder utilitzar 70 cadires el dia 3 de febrer, per dur a terme una xerrada organitzada per l'AMPA i adreçada a les famílies i 100 cadires el dia 17 de març, per dur a terme una jornada de portes obertes;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 145/2019. Escola Arrels Primària – utilització material

	Desfavorable
	Tipus de votació: unanimitat

	Vista la sol·licitud presentada i subscrita pel representant de l'Escola Arrels Primària, en què demana poder utilitzar l'equip de so el dia 28 de febrer, per dur a terme una celebració a l'Escola;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar a la sol·licitant que no es pot atendre la seva sol·licitud ja que l'equip de so està cedit a una entitat.


 
	Expedient 146/2019. Societat de Caçadors Esportius de Solsona i Comarca – utilització material

	Favorable
	Tipus de votació: unanimitat

	Vista la sol·licitud presentada i subscrita pel president de la Societat de Caçadors Esportius de Solsona i Comarca, en què demana poder utilitzar 80 cadires i 8 o 10 taulers amb els cavallets corresponents el dia 19 de gener, per dur a terme un dinar;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


 
	Expedient 148/2019. Club BTT del Solsonès – utilització material

	Favorable
	Tipus de votació: unanimitat

	Vista la sol·licitud presentada i subscrita pel secretari del Club BTT del Solsonès, en què demana poder utilitzar quatre bidons amb les graelles el dia 27 de gener, amb motiu de la celebració del 20è aniversari del Club; també demana que tant els bidons com l'equip de megafonia i les taules i cadires, ja concedides, es portin a la plaça de l'1 d'Octubre;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i comunicar al sol·licitant que s’han de fer càrrec d’anar a buscar i retornar tot el material sol·licitat.


 

EDUCACIÓ
	Expedient 115/2019. Consell Comarcal del Solsonès – Moció en relació amb els menjadors escolars

	Favorable
	Tipus de votació: unanimitat

	Vist l'escrit subscrit i presentat pel Consell Comarcal del Solsonès, en què informa de l'aprovació de la moció "Per un debat sincer amb la comunitat educativa sobre un nou marc regulatiu integral de l'espai del migdia als centres educatius de titularitat pública" per part del Ple del Consell Comarcal del Solsonès el dia 22 de novembre de 2018 i demana que se'n doni compte als centres escolars del municipi;
A proposta de la regidora delegada d'Educació,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir el que sol·licita i fer arribar aquesta informació als centres escolars de Solsona.


GOVERNACIÓ

	Expedient 155/2019. Associació Fènix – utilització espai públic

	Favorable
	Tipus de votació: unanimitat

	Vista la sol·licitud subscrita i presentada pel president de l’Associació Fènix d’ajuda i suport contra el càncer, en què demana autorització per dur a terme una concentració a la plaça de la Catedral amb motiu del Dia Mundial Contra el Càncer, el dia 16 de febrer, de les 17.00 a les 20.00 hores, així com poder utilitzar l’equip de so i, en cas de mal temps, el vestíbul de la Sala Polivalent;
A proposta de les regidores delegades de Governació i de Cultura, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita excepte la reserva del vestíbul de la Sala Polivalent ja que a la sala gran s'hi faran els assajos dels ballets dels gegants i els dos actes no serien compatibles.


	Expedient 150/2019. Consell de la Gent Gran de Solsona – suggeriments

	Favorable
	Tipus de votació: unanimitat

	Vistos els suggeriments presentats pel Consell de la Gent Gran de Solsona, en relació a la poca il·luminació dels passos de vianants i que alguns estan despintats, en concret els que es troben a l'avinguda de la Mare de Déu del Claustre i al Vall Fred, i d'una manera especial el que hi ha davant del Teatre Comarcal de Solsona i que es regulin els aparcament de vehicles a tocar dels passos de vianants, ja que dificulten molt la visibilitat, tant dels conductors com del vianants;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda comunicar al sol·licitant que es tindran en compte tots el suggeriments fets i en la mesura que sigui possible s'arranjaran en breu.


	Expedient 71/2019. Aprovació actualització Pla d’Autoprotecció de la Sala Polivalent pels actes del Carnaval 2019

	Favorable
	Tipus de votació: unanimitat

	Vista la sol·licitud subscrita i presentada per l’Associació de Festes del Carnaval de Solsona, amb CIF núm. G25053307, en què demana l’aprovació de la revisió del Pla d’Autoprotecció dels actes de Carnaval a la Sala Polivalent de Solsona;
Atès que el Pla d’Autoprotecció va ser aprovat per la Junta de Govern Local de l’Ajuntament de Solsona de 2 de febrer de 2015;
Atès que tant el Pla com la revisió han estat redactats per un tècnic acreditat per la Generalitat de Catalunya;
Vist l’informe favorable que figura a l’expedient;
A proposta de la regidora delegada de Governació,
La Junta de Govern Local, en virtut de la facultat que té delegada per acord del Ple del dia 24 de setembre de 2015, i per unanimitat dels assistents, acorda:
Primer. Aprovar la revisió del Pla d’Autoprotecció dels actes de Carnaval a la Sala Polivalent de Solsona.
Segon. Comunicar aquest acord al sol·licitant i a la Comissió de Protecció Civil de Catalunya.


 

HISENDA
	Expedient 153/2019. Modificació Ordenança fiscal núm. 15

	Favorable
	Tipus de votació: unanimitat

	Vist que el Ple de l'Ajuntament de Solsona, en la sessió duta a terme el dia 28 de setembre de 2018, aprovà provisionalment la modificació de l'ordenança fiscal núm. 15, titulada: Taxa per a la instal·lació de parades, barraques, casetes de venda, espectacles, atraccions o jocs situats en terrenys d’ús públic local com indústries del carrer i ambulants i rodatge cinematogràfic;
Vist que transcorregut el període d'exposició pública de l'expedient, sense que s'hagin presentat reclamacions, els acords provisionals, han esdevingut definitius;
Vist que un cop publicada l’aprovació definitiva de l’esmentada ordenança, al Butlletí Oficial de la Província de Lleida núm. 6, de 9 de gener de 2019, s’ha detectat un error ja que el preu publicat de la taxa per les barraques, atraccions, etc. i pels circs és de 1,10 €/ml/dia quan per les parades d'artesania i alimentació és de 2,00 €/ml/dia, això pot causar un greuge comparatiu entre un col·lectiu i un altre ja que l'ocupació de les atraccions i dels circs és més voluminós que el de les parades;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda modificar l'apartat b) de l'annex de l'ordenança fiscal núm. 15, titulada: Taxa per a la instal·lació de parades, barraques, casetes de venda, espectacles, atraccions o jocs situats en terrenys d’ús públic local com indústries del carrer i ambulants i rodatge cinematogràfic, quedant redactat de la manera següent:
Apartat b) de l’annex
Per fires i festes, barraques, atraccions, etc., per dia................................3,00 €/ml/dia.
Per fires i festes, parades, per ocupació de cada metre lineal de via pública (mínim 6,41 €).........................................................................................................2,00 €/ml/dia.
Circs............................................................................................................3,00 €/ml/dia.
Per rodatges cinematogràfics.....................................................................105,00 €/dia.
Per rodatges d’espots publicitaris...............................................................630,00 €/dia.


PROMOCIÓ ECONÒMICA

	Expedient 150/2018. Subvencions per a la promoció de l’ocupació i de l’activitat empresarial local, 2018

	Favorable
	Tipus de votació: unanimitat

	Vist que la Junta de Govern Local en la sessió duta a terme el dia 26 de novembre de 2018, aprovà la resolució de la segona convocatòria dels ajuts per a la promoció de l’ocupació i de l’activitat empresarial local 2018;
Vist que s’ha detectat un error en l’import atorgat a un sol·licitant del projecte per a la línia de subvenció: projectes de creació de llocs de treball (capítol 3) amb càrrec a la partida 4300-47000, de manera que inicialment es va aprovar el següent:
Capítol
Beneficiari
(Empresa física o jurídica)
Representant de l’empresa jurídica
Nom comercial de l’empresa   
Import subvenció
3
Feu Godoy Arquitectes, SLP
CG
 
1.500,00 €
Atès que a l’art. 25 de les bases sobre el tipus d’ajut de subvencions per a la creació d’ocupació estipula que quan l’empresa té menys de 15 treballadors, l’ajut s’incrementa en 500,00 €, cal tenir-ho en compte i modificar l’import concedit a aquest expedient que va sol·licitar l’ajut del capítol 3;
A proposta del regidor delegat de Promoció econòmica,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda reajustar l’import de la subvenció atorgat al tipus de contracte que han justificat per al nou lloc de treball que s’ocuparà amb una persona jove amb menys de 30 anys, quedant de la següent forma:
Capítol
Beneficiari
(Empresa física o jurídica)
Representant de l’empresa jurídica
Nom comercial de l’empresa   
Import subvenció
3
Feu Godoy Arquitectes, SLP
CG
 
2.000,00 €



El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

